कल्प सूत्र

thumb



कल्पसूत्र छगू जैन ग्रन्थ ख गुकिलि जैन तीर्थंकरतेगु, विशेष यानाः, पार्श्वनाथ व महावीरया जीवनी दु।  परम्परागत रुपं भद्रबाहुयात थ्व ग्रन्थया च्वमि धयातःगु दु। थ्व ग्रन्थ ईसापूर्व ४गु शताब्दीया कालखण्डय् च्वःगु ख।  थ्व सम्भवतः महावीरया निर्वाण ( मोक्ष )या ९८० वा ९९३ दँ वा तीर्थंकर पार्श्वनाथया निर्वाणया १२३० दँ लिपा लिखित रुपय् चलनय् वःगु ख।

 इतिहास 
श्वेतम्बर संघय् लाःगु जैन साहित्यिक ग्रन्थया ६ खण्ड दुने थुकियात चेडा सूत्रय् छगू कथं वर्गीकृत यानातःगु दु । थ्व सूत्रय् विस्तृत जीवन इतिहास दु व १५गु शताब्दीया मध्यनिसें थ्व सूत्रयात यक्व लघु चित्रकलाय् चित्रण यानातःगु दु। दकलय् पुलांगु म्वानाच्वंगु संस्करण १४गु शताब्दीइ पश्चिम भारतय् भोंतय् च्वयातःगु दु। 

कल्प सूत्र भद्रबाहुं च्वयातःगु ख व परम्परागत रुपं थ्व सूत्र महावीरया निर्वाण ( समाधि )या करिब १५० दँ लिपा रचना याःगु धाइ। "Mahavira". Britannica Concise Encyclopedia. 2006. Archived from the original on 19 October 2009 – via Answers.com. थ्व संकलन सम्भवतः ध्रुवसेनया शासनकालय् जूगु ख। थ्व महावीरया मृत्युया ९८० वा ९९३ दँ लिपाया समय ख। 

 महत्व 
जैन भिक्षुपिन्सं सामान्य मनूतय्गु निंतिं ८ न्हुया पर्युषण पर्वय् थ्व सफू ब्वनेगु व चित्रण यायेगु याइ । भिक्षुपिंसं जक थ्व धर्मग्रन्थ ब्वनेफइ व जैन धर्म ग्रन्थय् थ्व ग्रन्थया तसकं उच्च आध्यात्मिक महत्त्व दु।

 विषयवस्तु 
कल्पसूत्रय् महावीरया न्यागू गण व ११ गणधरया उल्लेख यानातःगु दु ।  गौतम स्वामीयात महावीरया प्रधान गणधरया रुपय् उल्लेख यानातःगु दु ।  भद्रबाहुया शिष्य गोदासं गोदास गण पलिस्था याःगु उल्लेख यानातःगु दु । 

 थ्व नं स्वयादिसँ 
 धर्म
 नेमिनाथा 
 पार्श्वनाथ

 लिधंसा 

 उद्धरण 

 श्रोत 




 "The Kalpa Sûtra" translated in English by Hermann Jacobi is published by Motilal Banarsidass Publishers in Delhi in " The Sacred Books of the East" (Vol 22)  (1989)  

 पिनेया स्वापू 

 भाय् हिला

 कल्प सूत्र पाठ (१८८४ अंग्रेजी अनुवाद) (sacred-texts.com)
 कल्पसूत्र पाठ (१८८४ अंग्रेजी अनुवाद) (विस्दम पुस्तकालय)
 कल्पसूत्र, व नव तत्व (१८४८ अंग्रेजी अनुवाद)
पुचः:जैन धर्म